bluuebunny/crossref_metadata_2025 huggingface dataset:
Νευροψυχολογική έκβαση και ποιότητα ζωής μετά από χειρουργική επαναιμάτωση μυοκαρδίου
Authors: Μέγαρη Καλλιόπη
Published: September 2021

Η νευροψυχολογική έκβαση των ασθενών, οι οποίοι υποβάλλονται σε χειρουργική επαναιμάτωση μυοκαρδίου, συνοδεύεται από ένα αρκετά μεγάλο ποσοστό γνωστικού ελλείμματος μετεγχειρητικά, με αποτέλεσμα να επηρεάζεται η ποιότητα ζωής τους. Η μετεγχειρητική γνωστική δυσλειτουργία χαρακτηρίζεται από ελλείμματα στη μνήμη, στην προσοχή, στον προσανατολισμό, στην κρίση, καθώς και στη γενικότερη κοινωνική λειτουργικότητα. Το γνωστικό απόθεμα είναι παράγοντας που έχει προστατευτικό ρόλο από τις επιδράσεις της νευροπαθολογίας και έχει μελετηθεί σε ελάχιστο βαθμό στη στεφανιαία νόσο και μάλιστα στη χειρουργική επαναιμάτωση μυοκαρδίου. Στην παρούσα μελέτη εξετάστηκε ο ρόλος που παίζει το γνωστικό απόθεμα στη μετεγχειρητική γνωστική λειτουργία, καθώς και στην ποιότητα ζωής, με μια συστοιχία νευροψυχολογικών δοκιμασιών και ερωτηματολογίων, σε 101 ασθενείς, οι οποίοι υποβλήθηκαν σε χειρουργική επαναιμάτωση μυοκαρδίου. Επιπλέον, μελετήθηκε η επίδραση της διάθεσης (άγχος, κατάθλιψη) και της προσωπικότητας τύπου Δ στην ποιότητα ζωής και στη νευροψυχολογική έκβαση των ασθενών. Τα αποτελέσματα έδειξαν ότι η νευροψυχολογική έκβαση των ασθενών που υποβάλλονται σε χειρουργική επαναιμάτωση μυοκαρδίου είναι ευνοϊκή με τη συνδρομή του ΓΑ, το οποίο έχει θετική επίδραση τόσο στη νευροψυχολογική έκβαση όσο και την ποιότητα ζωής τους. Η μελέτη της θεωρίας του γνωστικού αποθέματος, αλλά και της ποιότητας ζωής επιπρόσθετα, έχει σημαντικές προεκτάσεις όσον αφορά τον μελλοντικό σχεδιασμό προγραμμάτων αποκατάστασης που συμβάλλουν στην καλύτερη έκβαση των ασθενών.
Κοινωνική αλληλεπίδραση δια μέσου της εικονικής πραγματικότητας και μορφές χρήσης του διαδικτύου στην εφηβεία
Authors: Ρήγα Δέσποινα-Δήμητρα
Published: September 2021

Αντικείμενο της παρούσας έρευνας είναι η μελέτη της δυσλειτουργικής χρήσης του διαδικτύου στους εφήβους, σε συνάρτηση με κοινωνικούς παράγοντες πλαισίου, χαρακτηριστικά προσωπικότητας και δημογραφικά δεδομένα. Η χρήση του διαδικτύου εξετάστηκε σε τρεις διαφορετικές φάσεις της εφηβείας, δηλαδή σε μαθητές ηλικίας 12 και 15 ετών, καθώς και σε πρωτοετείς φοιτητές ηλικίας 18 ετών, σε δείγμα 974 ατόμων. Τα αποτελέσματα έδειξαν ότι το κοινωνικό άγχος συσχετίζεται περισσότερο με τη δυσλειτουργική χρήση του διαδικτύου, στην οποία ο ρόλος των δυσπροσαρμοστικών γνωσιών είναι ουσιαστικής σημασίας. Τέλος, οι ώρες χρήσης του διαδικτύου, ο φόβος αρνητικής αξιολόγησης και η κοινωνική αποφυγή των εφήβων μπορούν να αποτελέσουν ικανοποιητικούς παράγοντες πρόβλεψης της δυσλειτουργικής χρήσης, με διαμεσολαβητικό τον ρόλο της ανάγκης του ανήκειν και της συλλογικής αυτοεκτίμησης των εφήβων.
Development of physiological metabolic models in diabetes based on data mining techniques
Authors: Γεώργα Ελένη
Published: September 2021

Η παρούσα διδακτορική διατριβή πραγματεύεται το πρόβλημα της βραχυπρόθεσμης πρόβλεψης της συγκέντρωσης της γλυκόζης στον υποδόριο χώρο σε άτομα με σακχαρώδη διαβήτη τύπου 1 και υπό κανονικές συνθήκες διαβίωσης. Η διδακτορική διατριβή αποτελείται από τρία μέρη. Στο πρώτο μέρος, προσεγγίσαμε το συγκεκριμένο πρόβλημα μέσω μίας χρονικά-αμετάβλητης συνάρτησης παλινδρόμησης διανυσμάτων υποστήριξης, η αξιολόγηση (εκπαίδευση και έλεγχος) της οποίας πραγματοποιήθηκε ξεχωριστά για τον κάθε ασθενή. Η είσοδος του μοντέλου περιγράφει το πρόσφατο ιστορικό της υποδόριας γλυκόζης, την επίδραση του φαγητού και της θεραπείας ινσουλίνης, την κατανάλωση ενέργειας κατά τις φυσικές δραστηριότητες, και χρονική πληροφορία αναφορικά με την ώρα της ημέρας κατά την οποία πραγματοποιείται η πρόβλεψη. Εξετάζοντας διαφορετικές περιπτώσεις εισόδου, ποσοτικοποιήσαμε την επίδραση κάθε μεταβλητής στο σφάλμα πρόβλεψης της συγκέντρωσης της γλυκόζης, και δείξαμε ότι ο συνδυασμός πολύ-μεταβλητών δεδομένων βελτιώνει σημαντικά το σφάλμα πρόβλεψης. Εν συνεχεία, εξετάσαμε τη συμπεριφορά του προτεινομένου μοντέλου ως προς την πρόβλεψη των μεμονωμένων υπογλυκαιμικών επεισοδίων. Η μελέτη αυτή μας οδήγησε στην εισαγωγή νέων μεταβλητών εισόδου οι οποίες στοχεύουν να περιγράψουν την επίδραση της προηγηθείσας υπογλυκαιμίας, της άσκησης και του νυχτερινού ύπνου στην εκδήλωση ενός υπογλυκαιμικού επεισοδίου, οι οποίες και βελτίωσαν την ευαισθησία και τη θετική προγνωστική αξία του μοντέλου. Στο δεύτερο μέρος της παρούσας διδακτορικής διατριβής προχωρήσαμε σε τεχνικές κατάταξης χαρακτηριστικών για την αξιολόγηση της προβλεπτικής αξίας του συνόλου των χαρακτηριστικών, με απώτερο στόχο την εξατομίκευση της εισόδου της συνάρτησης παλινδρόμησης της συγκέντρωσης της γλυκόζης στον υποδόριο χώρο. Ειδικότερα, χρησιμοποιήσαμε τον αλγόριθμο τυχαίων δασών και τον αλγόριθμο RReliefF, και μέσω μιας διαδικασίας εμπρόσθιας διαδοχικής επιλογής χαρακτηριστικών, διερευνήσαμε την επίδραση των πιο σημαντικών χαρακτηριστικών στο σφάλμα πρόβλεψης των βασιζόμενων σε συναρτήσεις πυρήνα μοντέλων παλινδρόμησης (παλινδρόμηση διανυσμάτων υποστήριξης και Gaussian διαδικασίες). Στο τρίτο μέρος της παρούσας διδακτορικής διατριβής, προτείναμε την προσαρμοστική εκμάθηση και πρόβλεψης της βραχυπρόθεσμη πορείας την υποδόριας συγκέντρωσης της γλυκόζης στον διαβήτη τύπου 1 μέσω αραιών αναπαραστάσεων προσαρμοστικών φίλτρων πυρήνα. Ειδικότερα, οι αλγόριθμοι που εξετάσαμε αποτελούν αναπαραστάσεις της μεθόδου ελαχίστων μέσων τετραγώνων και επαναληπτικών ελαχίστων τετραγώνων στον χώρο συναρτήσεων Hilbert με αναπαραγωγικό πυρήνα. Παράλληλα, επαληθεύσαμε ότι, όταν λαμβάνονται υπόψιν οι εξωγενείς είσοδοι, υπάρχει συστηματική βελτίωση της ποιότητας των προβλέψεων, ως προς την ομαλότητα και τη χρονική υστέρηση, καθώς και μείωση του σφάλματος στις κρίσιμες περιοχές της υπογλυκαιμίας και υπεργλυκαιμίας.
Biomechanical simulation of virtual physiological humans
Authors: Στάνεβ Ντιμιτάρ
Published: September 2021

Οι αρχές μοντελοποίησης και προσομοίωσης μυοσκελετικών συστημάτων έχουν προσελκύσει έντονο ενδιαφέρον τις τελευταίες δεκαετίες, επιτρέποντας την πρόβλεψη επιπτώσεων χειρουργικών επιλογών στη βελτίωση ή μη παθήσεων που προσβάλουν την κινητική λειτουργία του ανθρώπινου σώματος. Παρ΄ όλα αυτά, η εφαρμογή αυτών των μεθόδων στην κλινική πράξη είναι αρκετά περιορισμένη, διότι απαιτείται σύνθετος και ακριβός εξοπλισμός καταμέτρησης της κινητικής και δυναμικής κατάστασης του ασθενή ώστε να γίνει η κατάλληλη ανάλυση και μελέτη. Η εκτίμηση της εσωτερικής κατάστασης (π.χ. δυνάμεων μυών και αντίδρασης αρθρώσεων) δεν οδηγεί σε μοναδική λύση που να ικανοποιεί την καταγεγραμμένη κίνηση, γιατί το μυοσκελετικό σύστημα διέπεται από πλεονασμό βαθμών ελευθερίας. Πιο συγκεκριμένα, υπάρχουν παραπάνω κινηματικοί βαθμοί ελευθερίας από όσους απαιτούνται για την εκτέλεση μιας κίνησης και κάθε βαθμός ελευθερίας επηρεάζεται από πολλούς μυς με αποτέλεσμα να υπάρχουν άπειροι συνδυασμοί μυϊκών δυνάμεων που να ικανοποιούν την ίδια κίνηση. Τελικά αυτό μας δημιουργεί τους εξής προβληματισμούς: ποια είναι η πραγματική λύση μυϊκών δυνάμεων και μήπως η επιλογή μιας αυθαίρετης λύσεις μπορεί να οδηγήσει σε εσφαλμένα συμπεράσματα;Για τον σκοπό αυτό έγινε διεύρυνση των μεθόδων προβολής συντεταγμένων, οι οποίες μετασχηματίζουν τις εξισώσεις κίνησης σε κάποιο χώρο επιλογής, για τη μελέτη των μυοσκελετικών συστημάτων. Πιο αναλυτικά, μελετήθηκαν πέντε κατηγορίες προβολής συντεταγμένων: της προβολή στον χώρο της εργασίας, των αρθρώσεων, των μυών, των κινηματικών περιορισμών και του μηδενόχωρου. Η προβολή στον χώρο εργασίας απλοποιεί το πρόβλημα της σύνθεσης εικονικών σεναρίων προσομοίωσης, χωρίς απαραίτητα να χρειαστεί να γίνει η καταγραφή της κίνησης αλλά και της ηλεκτρομυϊκής διέγερσης. Η προβολή στον χώρο των αρθρώσεων είναι η βασική αναπαράσταση για τη μοντελοποίηση και ανάλυση των μυοσκελετικών συστημάτων. Η προβολή στον χώρο των μυών επιτρέπει τη δημιουργία διεπαφών του μυϊκού συστήματος και του ιδιοδεκτικού συστήματος αντανακλαστικών. Αντίστοιχα, η προβολή στον χώρο των κινηματικών περιορισμών επιτρέπει τον συνυπολογισμό των δυνάμεων που απαιτούνται για την ικανοποίηση των περιορισμών κατά την αντίστροφη δυναμική ανάλυση. Η μοντελοποίηση του πλεονασμού λύσεων των μυοσκελετικών συστημάτων μπορεί να επιτευχθεί βάσει του μηδενόχωρου. Η σύνθεση σεναρίων προσομοίωσης αποκλειστικά στον υπολογιστή καθιστά δυνατή τη διερεύνηση των επιπτώσεων χειρουργικών επιλογών στην αλλαγή της κινηματικής και δυναμικής του μυοσκελετικού συστήματος. Παράλληλα, η εκτίμηση των εφικτών λύσεων του συστήματος βάσει του μηδενόχωρου επιτρέπει τη ποσοτικοποίηση της αβεβαιότητας των προβλέψεων. Η παράλειψη των λύσεων μηδενόχωρου μπορεί να οδηγήσει σε εσφαλμένα συμπεράσματα και ως εκ τούτου η παρούσα διατριβή θέτει τα θεμέλια για τη σωστή αντιμετώπιση αυτών των προβλημάτων.
Ο κοινωνικός ρόλος στη δόμηση του ηθικού λόγου των τσιγγάνων
Authors: Καρασαχινίδης Παντελής
Published: September 2021

Σκοπός της εργασίας ήταν η μελέτη της επίδρασης που ασκούν στη δόμηση της ηθικής κρίσης το οικολογικό και το θεσμικό πεδίο ενός κοινωνικο-πολιτισμικού περιβάλλοντος. Τα εθνοτικά χαρακτηριστικά της κοινωνικής ομάδας των Τσιγγάνων, δίνοντας τη δυνατότητα διαφοροποίησης των δύο κοινωνικών πεδίων, ευνοούν τη διερεύνηση της επίδρασης που δύναται να ασκήσει το κάθε πεδίο ξεχωριστά στην ηθική κρίση του ατόμου. Ο αντίκτυπος του οικολογικού πεδίου στην ηθική κρίση, ερευνήθηκε σε δείγμα 40 ενήλικων Τσιγγάνων ισόποσα κατανεμημένων στα δύο φύλα και σε δύο οικολογικά πεδία. Σε 20 ενήλικους Τσιγγάνους πόλης και 20 ενήλικους Τσιγγάνους καταυλισμού, χορηγήθηκε το «Ερωτηματολόγιο Κοινωνικών Αλληλεπιδράσεων» και η «Συνέντευξη Ηθικής Κρίσης» του Kohlberg. Εντοπίστηκε ότι το οικολογικό πεδίο της πόλης, ευνοώντας περισσότερες φιλικές αλληλεπιδράσεις με την πολιτισμική ετερότητα σε σχέση με το οικολογικό πεδίο του καταυλισμού, προάγει την ανάπτυξη της ηθικής κρίσης. Ο αντίκτυπος του θεσμικού πεδίου στην ηθική κρίση, μελετήθηκε σε δείγμα 100 Τσιγγάνων καταυλισμού ισόποσα εξισωμένων στα δύο φύλα και σε πέντε ηλικιακές ομάδες. Η ηθική σκέψη Τσιγγάνων της πρώτης εφηβείας (12-14 ετών), της μέσης εφηβείας (15-18 ετών), της όψιμης εφηβείας (19-23 ετών), της νεανικής ηλικίας (24-29 ετών) και της ενήλικης ζωής (30 και άνω ετών), αξιολογήθηκε με τη «Συνέντευξη Ηθικής Κρίσης» του Kohlberg. Φάνηκε ότι το ήθος-έθιμο του τσιγγάνικου γάμου, αναγκάζοντας το έφηβο κορίτσι στην πρόωρη ανάληψη των παραδοσιακών ρόλων της συζύγου, της μητέρας και της νύφης, καθηλώνει την ανάπτυξη της ηθικής κρίσης της γυναίκας Τσιγγάνας.
Ανάπτυξη, διάδραση χρηστών και αξιολόγηση του συστήματος LEVANDA
Authors: Σφίγγος Νικόλαος
Published: September 2021

Σκοπός της παρούσας διατριβής ήταν η δημιουργία και εφαρμογή λογισμικού, ικανού να οργανώσει διαδικτυακή οπτικοακουστική πληροφορία ως υποστηρικτικό υλικό για τη Φυσική Αγωγή και τον Αθλητισμό. Η αναζήτηση υπαρχόντων ευέλικτων υλοποιήσεων κατέδειξε την ανάγκη εύρεσης τεχνικής λύσης για τη δημιουργία εργαλείου ευρετηριοποίησης σκηνών από βίντεο του YouTube. Μετά από συνδυασμό τεχνολογιών αναπτύχθηκε το LeVAnDa. Συγκεκριμένα, επιλέχθηκε πλατφόρμα ανοιχτού κώδικα δημιουργίας δυναμικών δικτυακών τόπων, που επέτρεπε τις απαραίτητες παραμετροποιήσεις και την ενσωμάτωση εξειδικευμένων τεχνολογιών. Οι βασικές λειτουργικότητες της εφαρμογής ήταν: α) δυνατότητα εισαγωγής απεριόριστων βίντεο, β) δυνατότητα ονοματοδοσίας/ ευρετηριοποίησης σκηνών, γ) αναζήτηση βιντεοσκηνών με διαδικτυακή συρραφή σε βιντεοπεριλήψεις και δ) παροχή αναδραστικής οπτικοακουστικής πληροφορίας, ικανής για την ανατροφοδότηση και την επίδραση στη μεταγνώση των χρηστών. Για τον έλεγχο αξιοπιστίας, ζητήθηκε, αφού ολοκληρώθηκε η πιλοτική έκδοση του λογισμικού, η διάδραση χρηστών με το LeVAnDa και η συμπλήρωση ερωτηματολογίου που δημιουργήθηκε γι’ αυτό το σκοπό. Στα αποτελέσματα εφαρμόστηκε το στατιστικό μέτρο Cronbach's Alpha δείχνοντας υψηλή αξιοπιστία (α=0.896). Επιπρόσθετα οργανώθηκε ποιοτική έρευνα πεδίου με συνεντεύξεις σε άτομα με εμπειρία στη βιντεοανάλυση. Εκτός της μονομεταβλητής ανάλυσης του τελικού δείγματος (n=210) σχετικά με την αναγκαιότητα, χρησιμότητα και ευχρηστία του εργαλείου, εφαρμόστηκε και πολυμεταβλητή παραγοντική ανάλυση. Δημιουργήθηκαν πέντε συνιστώσες ικανοποίησης των χρηστών: α) Πρωτοβουλία και δημιουργικότητα χρήστη σε διαδικτυακό οπτικοακουστικό υλικό, β) χρηστικότητα πλατφόρμας, γ) ευχρηστία και απλότητα, δ) επάρκεια του YouTube ως πηγής άντλησης πληροφορίας και ε) μη ανάγκη τοπικής αποθήκευσης του υλικού. Συσχετίσεις για την αξιολόγηση της πλατφόρμας έγιναν επίσης με το προφίλ των χρηστών (t-test, M-W test, ANOVA και K-W test). Τέλος με την εφαρμογή ανάλυσης παλινδρόμησης, έγινε συνδυασμός της επίδρασης των χαρακτηριστικών του προφίλ στις διαστάσεις της αξιολόγησης της πλατφόρμας. Οι ερωτηθέντες χρήστες αξιολόγησαν στην πλειοψηφία τους το σύστημα LeVAnDa ως εύχρηστο και απλό στη χρήση. Από τις απαντήσεις φάνηκε ότι η δυνατότητα ονοματοδοσίας σε αποσπάσματα οπτικοακουστικής πληροφορίας τόνωσε τη δημιουργικότητα και πρωτοβουλία των περισσοτέρων. Εκτός της ποσοτικής, διενεργήθηκε και ποιοτική έρευνα. Η ανάλυση των συνεντεύξεων ενίσχυσε το αποτέλεσμα της ποσοτικής έρευνας και έδωσε επιπρόσθετα στοιχεία για την περαιτέρω έρευνα και εξέλιξη του συστήματος. Από τους συμμετέχοντες στην έρευνα αναγνωρίστηκε η καινοτομία του LeVAnDa, και επισημάνθηκε η απουσία παρόμοιου εργαλείου στη Φυσική Αγωγή.
Η κλινική σημασία της ανοσοϊστοχημικής και μοριακής διερεύνησης βιοδεικτών στη διαφορική διάγνωση θυλακιωδών αλλοιώσεων του θυρεοειδούς αδένα
Authors: Γιοβαννόπουλος Ηλίας
Published: September 2021

Σκοπός: Στην παρούσα μελέτη διερευνήθηκαν οι δυνατότητες της μεθόδουκυτταρολογίας υγρής φάσης σε υλικό παρακέντησης με λεπτή βελόνη (FNA) όζωντου θυρεοειδούς αδένα. Δοκιμάστηκε δέντρο ταξινόμησης (Classification AndRegression Tree – CART) τύπου CHAID και διερευνήθηκε η δυνατότητααυτοματοποίησης της διαγνωστικής διαδικασίας και η παραγωγή ενός αλγορίθμουεύκολα κατανοητού για εφαρμογή στην καθημέρα πράξη.Υλικό και μέθοδοι: Μελετήθηκαν 956 ασθενείς (673 με καλοήθεια και 283 μεκακοήθεια), που επιλέχθηκαν με κριτήριο την ύπαρξη ιστολογικής επιβεβαίωσηςαπό ένα σύνολο ασθενών που υποβλήθηκαν σε FNA υπό υπερηχογραφικήκαθοδήγηση από το 2012 μέχρι το 2016. Τα επιχρίσματα παρασκευάστηκανσύμφωνα με την τεχνική ThinPrep® και αξιολογήθηκαν από δύο τουλάχιστονέμπειρους παρατηρητές, εφαρμόζοντας τη διαγνωστική ταξινόμηση τουσυστήματος κατά Bethesda (TBSRTC). Οι ασθενείς υποδιαιρέθηκαν σε τρεiςκατηγορίες ανάλογα με την ιστολογική διάγνωση. Έγινε συσχέτιση κυτταρολογικής-ιστολογικής διάγνωσης και υπολογίστηκε η δυνατότητα εφαρμογής επικουρικώνμεθόδων στο υλικό που παρέμενε στο φιαλίδιο, εκτιμώντας ανοσοκυτταροχημικάτην έκφραση τριών μονοκλωνικών αντισωμάτων (CK-19, GAL-3, HMBE-1) και σεεπιλεγμένες περιπτώσεις διερευνώντας μοριακά το ογκογονίδιο BRAF. Με βάση ταστοιχεία της ανοσοκυτταρολογίας και της κυτταρολογικής διάγνωσηςκατασκευάστηκε αλγόριθμος τύπου CART και τα δεδομένα εκτιμήθηκαν.Αποτελέσματα: Η διαγνωστική ακρίβεια της μεθόδου ήταν 90,54%, με ευαισθησίακαι ειδικότητα 96,27% και 88,26%., αντίστοιχα. Η χρήση της ανοσοκυτταροχημείαςκαι των δέντρων ταξινόμησης (μοντέλο CART) οδήγησαν σε αύξηση τηςδιαγνωστικής ακρίβειας της μεθόδου σε 99,04%, με ευαισθησία και ειδικότητα98,88% και 99,11%, αντιστοίχως. Παρατηρήθηκε ανοσοθετικότητα >80% για τοθηλώδες καρκίνωμα σε CΚ-19, HBME-1, και Galectin-3. Σε 160 επιλεγμένεςπεριπτώσεις, ανιχνεύτηκε η μεταλλαγή του ογκογονιδίου BRAF V600E, κατά 54,83%και 77,33% σε ασθενείς με αμφίβολη και κακοήθη κυτταρολογική διάγνωση,αντίστοιχα, αφορώντας το θηλώδες καρκίνωμα.Συμπεράσματα: Η παρουσία σταθερών κυτταρικών χαρακτηριστικών σταεπιχρίσματα υγρής φάσης και η δυνατότητα εφαρμογής επικουρικών τεχνικών στοδείγμα, ενισχύει το διαγνωστικό ρόλο της FNA θυρεοειδούς, συμβάλλονταςαποφασιστικά στην αντιμετώπιση ασθενών με οζώδεις παθήσεις του θυρεοειδούςαδένα.
Διερεύνηση με μη - επεμβατικές ή ελάχιστα επεμβατικές τεχνικές, υλικών και αντικειμένων που βρίσκονται μαζί με τα οστά σε ταφές επιφανών προσώπων της αρχαίας Μακεδονικής κοινωνίας
Authors: Αρβανίτη Θεοδώρα
Published: September 2021

Σκοπός της διατριβής ήταν η μελέτη υλικών τα οποία βρίσκονται μαζί με οστά προερχόμενα από καύση σε ταφές επιφανών Μακεδόνων του 4ου-2ου αιώνα πΧ. Στην μελέτη αυτή χρησιμοποιήθηκαν μη επεμβατικές ή ελάχιστα επεμβατικές τεχνικές. Τα δείγματα που μελετήθηκαν προέρχονται από τον κυρίως θάλαμο και τον προθάλαμο του “βασιλικού” τάφου ΙΙ στην Μεγάλη Τούμπα της Βεργίνας, από τους τάφους Α και Β του Δερβενίου, από τους τάφους ΙΙ και ΙΙΙ της αρχαίας Αίνειας, από τον τάφο του Αγίου Αθανασίου καθώς και από τον μακεδονικό τάφο Β της Πέλλας. Στην Θεωρητική Εισαγωγή παρουσιάζονται ιστορικά στοιχεία για την κάθε ταφή καθώς και οι βασικές αρχές της κάθε τεχνικής που χρησιμοποιείται στο Πειραματικό Μέρος. Το Πειραματικό Μέρος ξεκινά με την περιγραφή της προτεινόμενης ερευνητικής μεθοδολογίας. Εν συνεχεία παρουσιάζονται τα ευρήματα για κάθε ταφή ξεχωριστά καθώς και οι πειραματικές προσομοιώσεις που εκτελέστηκαν για να απαντηθούν συγκεκριμένα ερωτήματα και να αποκωδικοποιηθούν τα ευρήματα. Το τρίτο και τελευταίο μέρος της διατριβής περιλαμβάνει την σύνθεση των αποτελεσμάτων. Ανάμεσα στα σημαντικότερα ευρήματα της διατριβής είναι η τεκμηρίωση της χρήσης του ορυκτού χουντίτης κατά τους κλασικούς χρόνους στην περιοχή της Μακεδονίας. Σημαντικό επίσης εύρημα αποτελεί και η τεκμηρίωση της παρουσίας γύψου πάνω στα οστά των περισσοτέρων ταφών, γεγονός που πρέπει να συνδέεται με κάποιο ταφικό έθιμο. Η προτεινόμενη ερευνητική μεθοδολογία ανταποκρίθηκε σε μεγάλο βαθμό στα ερωτήματα που τέθηκαν.
Η ευθύνη ανωτέρων στο πλαίσιο του καταστατικού του διεθνούς ποινικού δικαστηρίου
Authors: Σαρικάκη Ευαγγελία
Published: September 2021

Σκοπός της διατριβής είναι η ανάδειξη των προβλημάτων της ευθύνης ανωτέρων, όπως αυτή προβλέπεται στο Καταστατικό του Διεθνούς Ποινικού Δικαστηρίου, και η διατύπωση προτάσεων σε νομοθετικό και ερμηνευτικό επίπεδο που φιλοδοξούν να συγκεράσουν τις δικαιοπολιτικές επιδιώξεις της ευθύνης με τις θεμελιώδεις αρχές του ποινικού δικαίου. Στο πλαίσιο αυτό, εξετάζονται η διαχρονική αντιμετώπιση της ευθύνης ανωτέρων στο διεθνές ποινικό δίκαιο, η σχέση της με τις υπόλοιπες μορφές ποινικής ευθύνης του Καταστατικού, η ταυτότητά της, καθώς και η συμβατότητά της με τις αρχές της νομιμότητας, της ατομικής ποινικής ευθύνης και της προσωπικής ενοχής. Επίσης, εξετάζεται η μεταφορά της ευθύνης στην ελληνική έννομη τάξη, η οποία επέλεξε να διαφοροποιηθεί σημαντικά από τη διάταξη του Καταστατικού, προκειμένου να αντιμετωπίσει κάποια από τα προβλήματα της ευθύνης, καταλήγοντας, ωστόσο, να μην ανταποκρίνεται πλήρως στις επιδιώξεις του διεθνούς ποινικού δικαίου. Διαπιστώνεται ότι εξαιτίας της απευθείας μεταφοράς των υποχρεώσεων των ανωτέρων από το διεθνές ανθρωπιστικό δίκαιο στο διεθνές ποινικό δίκαιο, η παρούσα διάταξη του Καταστατικού δημιουργεί, αντίθετα στις επιταγές ενός φιλελεύθερου ποινικού συστήματος, ευθύνη για διεθνή εγκλήματα ακόμα και για παραλείψεις που δεν συνδέονται αντικειμενικά ή/και υποκειμενικά με αυτά. Για το λόγο αυτό, η διατριβή παρουσιάζει διακριτές παραλείψεις οι οποίες καλύπτουν όλο το φάσμα της υπεύθυνης διοίκησης που υποχρεούνται να ασκούν στρατιωτικοί και πολιτικοί ανώτεροι με σεβασμό για τα δικαιώματα του κατηγορουμένου και θέτοντας μια στέρεη βάση για ποινικές διώξεις ανταποκρινόμενες στις πραγματικές συνθήκες τέλεσης διεθνών εγκλημάτων.
Η βία στο σύγχρονο γαλλικό θέατρο
Authors: Μπάρτζη Αναστασία
Published: September 2021

ΠερίληψηΗ παρούσα διατριβή επιχειρεί να αναδείξει τη θεματική της βίας μέσα από μία ενδελεχή ανάγνωση των θεατρικών έργων του Μπερνάρ-Μαρί Κολτές και τον τρόπο με τον οποίο αντανακλάται στη γαλλική κοινωνία του εικοστού αιώνα. Η θεωρητική προσέγγιση των έργων πραγματοποιείται με σημειολογικά, φαινομενολογικά και κοινωνιολογικά κριτήρια. Στην εν λόγω μελέτη, επίσης, πραγματοποιείται μία αντιπαραβολική ανάγνωση μεταξύ του θεάτρου των Αλμπέρ Καμύ, Ζαν-Πολ Σαρτρ και Ζαν Ζενέ και εκείνου του Μπερνάρ-Μαρί Κολτές. Πιο συγκεκριμένα, προβάλλεται η ποιητική της βίας όπως αυτή εκφράζεται μέσα από τη ρητορική των προσώπων και των ρόλων που καταλαμβάνουν οι συμμετέχοντες στο πραξιακό γίγνεσθαι. Εν προκειμένω, Στη νύχτα μόλις πριν από τα δάση, εξετάζεται υπό το πρίσμα της σημειολογίας, ενώ Στη μοναξιά των κάμπων με βαμβάκι προβάλλεται η βιαιότητα μέσω του υπαινιγμού. Επιπλέον, Η ημέρα των φόνων στην ιστορία του Άμλετ θέτει το ζήτημα της διακειμενικότητας και τον τρόπο με τον οποίο αυτή συμβάλλει στην προώθηση της βασικής θεματικής. Εξάλλου, στην Επιστροφή στην έρημο, εξετάζουμε μία άλλη μορφή βίας, αυτή της συνομωσίας. Στο τελευταίο κεφάλαιο, η ανάγνωση του Ρομπέρτο Τζούκκο μας επιτρέπει να εξετάσουμε τη μετάβαση από την ιστορικότητα του ήρωα στη μυθοπλασία. Η διατριβή αναδεικνύει τέλος τον τρόπο με τον οποίο οι συγγραφείς επιχειρούν να προβάλλουν μέσα από τα έργα τους τη δική τους κοσμοαντίληψη μέσα σε συγκεκριμένο ιστορικό και κοινωνικό πλαίσιο.
Η Νεοελληνική λογοτεχνία ως πηγή έμπνευσης στη δημιουργική γραφή σεναρίου στον κινηματογράφο και την τηλεόραση
Authors: Σωτηρίου Σοφία
Published: September 2021

Η Νεοελληνική Λογοτεχνία επηρεάστηκε σε μεγάλο βαθμό από την Ελληνική Ιστορία, η οποία αποτέλεσε πηγή έμπνευσης για Έλληνες συγγραφείς και λογοτέχνες, που κληροδότησαν στις νεότερες γενιές σημαντικά έργα, ορισμένα εκ των οποίων με διεθνή ακτινοβολία και αναγνώριση. Σε αυτά τα λογοτεχνικά έργα στηρίχθηκαν πολλοί δημιουργοί του Κινηματογράφου και της Τηλεόρασης, αξιοποιώντας τα ως πρωτογενές υλικό για τη δημιουργία ενός άλλου είδους γραφής, αυτής του κινηματογραφικού και τηλεοπτικού σεναρίου. Η ιστορική περίοδος που εξετάζεται, περιλαμβάνει το χρονικό διάστημα που προετοίμασε και κορύφωσε τη Μεγάλη Ιδέα, με τον Μακεδονικό Αγώνα, τους Βαλκανικούς Πολέμους, τον Α΄ Παγκόσμιο Πόλεμο, τη Μικρασιατική Εκστρατεία, την απελευθέρωση των ελληνικών εδαφών και τη δημιουργία της Ελλάδας των δύο ηπείρων και των πέντε θαλασσών, αλλά και τη συνακόλουθη Μικρασιατική Καταστροφή και τον εκπατρισμό των Ελλήνων της Μικράς Ασίας. Η εποχή, λοιπόν, αυτή υπήρξε πρόσφορη δραματουργικά για τους Έλληνες λογοτέχνες, που εμπνεύστηκαν από τα ιστορικά γεγονότα και κυρίως από την τελευταία φάση της Μικρασιατικής Τραγωδίας. Έτσι, στην παρούσα διατριβή εξετάζεται η συγκεκριμένη ιστορική περίοδος, οι συνέπειές της και όλα όσα αποτυπώθηκαν στον χώρο της έβδομης τέχνης και της τηλεόρασης, καθώς οι σεναριογράφοι και οι σκηνοθέτες εμπνεύστηκαν από λογοτεχνικά έργα και τα μετέτρεψαν σε κινηματογραφικά και τηλεοπτικά σενάρια, προκειμένου να μεταφερθούν στην οθόνη.Μέσα από την ανθρωποκεντρική οπτική της πλοκής και τα λογοτεχνικά έργα που επηρεάστηκαν από την ελληνική Ιστορία της συγκεκριμένης περιόδου, ερευνήθηκαν έργα της νεοελληνικής λογοτεχνίας που μεταφέρθηκαν στη μικρή και στη μεγάλη οθόνη με άξονα την εν λόγω ιστορική συγκυρία και τη σχέση τους με τη συγκεκριμένη εποχή. Επομένως, η ανά χείρας μελέτη εμφανίζει στοιχεία ψηλάφησης της Ιστορίας –στα χρονικά πλαίσια της περιόδου που προηγήθηκε της Μικρασιατικής Καταστροφής και όσων ακολούθησαν– με τη λογοτεχνία και τη σεναριακή γραφή να αλληλοσυμπληρώνονται και να δίνουν σφαιρική και πιο ολοκληρωμένη εικόνα των ιστορικών συμβάντων. Κι αυτό διότι, μέσα από τους ήρωες των λογοτεχνικών έργων και τις ατάκες στους στα οπτικοακουστικά έργα, υπάρχει η αποτύπωση της Ιστορίας από την πλευρά των ανθρώπων που την έζησαν, είτε ως αυτόπτες μάρτυρες είτε μέσα από διηγήσεις οικείων τους που βίωσαν τα συναφή γεγονότα, προσδίδοντας τοιουτοτρόπως καθαρά ανθρωποκεντρικό χαρακτήρα στην αφήγηση. Κομβικό δε σημείο της μελέτης αποτελεί η αναδημιουργία της λογοτεχνίας, η οποία μεταφέρθηκε από τις σελίδες του μυθιστορήματος σε σενάριο, για ένα άλλο μέσο, ήτοι μέσα από ένα είδος γραφής που έχει ιδιαίτερη τεχνική και διαφορετική «γλώσσα», προκειμένου να γίνει οπτικοακουστικό έργο για τον κινηματογράφο και την τηλεόραση.
Expanding eurozone or not?
Authors: Στούπος Νικόλαος
Published: September 2021

To Ευρωπαϊκό Εγχείρημα αποτελεί την πιο σημαντική πρόκληση στην Ευρώπη έπειτα από το τέλος του Β ́ Παγκοσμίου Πολέμου. Η Ευρωπαϊκή ολοκλήρωση επιβραδύνθηκε σε σημαντικό βαθμό από την κρίση χρέους στην Ευρωζώνη το 2010. Αρκετά κράτη- μέλη της ΕΕ έγιναν αρκετά επιφυλακτικά όσον αφορά την συμμετοχή τους στην Οικονομική και Νομισματική Ένωση. Κύριος στόχος της συγκεκριμένης διδακτορικής διατριβής είναι να εξετάσει ποιες χώρες της Ευρωπαϊκής Ένωση, αλλά και του Ευρωπαϊκού Οικονομικού Χώρου, θα μπορούσαν να ενταθούν στην Ευρωζώνη, υπό το πρίσμα των συναλλαγματικών ισοτιμιών και της πραγματικής οικονομίας. Επίσης, προσπαθήσαμε να ερευνήσουμε εάν η συνοχή της ΟΝΕ είναι σταθερή. Ειδικότερα, εξετάσαμε εάν οι χώρες-μέλη της Ευρωζώνης ανήκουν, στην πραγματικότητα, στη νομισματική ένωση. Χρησιμοποιήσαμε ονομαστικές και πραγματικές συναλλαγματικές ισοτιμίες ανάλογα με τα ειδικά χαρακτηριστικά της κάθε χώρας. Η μεθοδολογία που χρησιμοποιήσαμε βασίστηκε στο μοντέλο διόρθωσης σφάλματος (ECM) και στην οικογένεια των γενικευμένων αυτοπαλινδρομούμενων μοντέλων με δεσμευμένη ετεροσκεδαστικότητα (GARCH models). Ειδικότερα, χρησιμοποιήθηκε το υπόδειγμα ECM ως εξίσωση του μέσου και το κάθε υπόδειγμα GARCH ως συνάρτηση της υπό συνθήκης διακύμανσης. Τα αποτελέσματα μας υποστηρίζουν ότι η συνοχή των κρατών-μελών της Ευρωζώνης παραμένει σταθερή. Ο πυρήνας της Ευρωζώνης αποτελείται από τη Γερμανία, τη Γαλλία και την Ιταλία μιας και επηρεάζουν σε μεγαλύτερο βαθμό τη συναλλαγματική ισοτιμία του ευρώ. Επιπλέον, η Ρουμανία, η Πολωνία, η Δανία, η Νορβηγία και η Σουηδία θα μπορούσαν να ενταχθούν στην ΟΝΕ μιας και τα νομίσματά τους επηρεάζονται σε μεγάλο βαθμό από το ευρώ. Από την άλλη, η Τσεχία, η Βουλγαρία, η Ουγγαρία, η Κροατία, η Ισλανδία και το Ηνωμένο Βασίλειο δεν θα ήταν πιθανό να συμμετάσχουν στην Ευρωζώνη αφού το ευρώ έχει αρνητική επίδραση πάνω στα νομίσματα τους. Τέλος, το νόμισμα της Ελβετίας παρουσιάζει μια διαχρονική ανεξαρτησία από το ευρώ, με αποτέλεσμα η σύνδεση των δύο νομισμάτων να είναι ουδέτερη.
Διαφορικές εξισώσεις εξέλιξης στη θεωρητική μηχανική
Authors: Κουμάντος Παναγιώτης
Published: September 2021

Στην διδακτορική διατριβή μελετώνται Διαφορικές Εξισώσεις Εξέλιξης στη Θεωρητική Μηχανική. Παρουσιάζονται ερευνητικά αποτελέσματα σχετικά με την ύπαρξη και το μονοσήμαντο ισχυρών (strong) και κλασικών (classical) ολικών λύσεων (global solutions) για τις γραμμικές και μη γραμμικές διαφορικές εξισώσεις εξέλιξης παραβολικού τύπου και για την αυτόνομη περίπτωση επιτυγχάνονται λύσεις δυναμικά συστήματα. Σημειώνεται ότι αυτές οι λύσεις είναι αποδεκτές (ο χρόνος δεν φράσσεται) στο χώρο των Φυσικών Επιστημών σε όλη τη χρονική ευθεία των πραγματικών αριθμών ή σε όλο τον πραγματικό ημιάξονα των πραγματικών αριθμών. Για τη μελέτη της μη-γραμμικής διαφορικής εξίσωσης εξέλιξης πρώτα θεωρείται η αντίστοιχη γραμμική διαφορική εξίσωση εξέλιξης, και στη συνέχεια μέσω του τελεστή Nemytskii επιτυγχάνονται αποτελέσματα ύπαρξης και μονοσήμαντου με Carathéodory - Lipschitz - Segal συνεχή διαταραχή του γραμμικού μέρους. Παρατίθενται μοντέλα Φυσικών συστημάτων τα οποία ανάγονται σε διαφορικές εξισώσεις εξέλιξης παραβολικού τύπου. Συγκεκριμένα αναπτύσσεται ο φορμαλισμός για την αναγωγή της κλασικής εξίσωσης θερμότητας, ομογενούς, γραμμικής και μη γραμμικής, στη μορφή εξίσωσης εξέλιξης. Επίσης παρουσιάζεται η θεμελίωση της θερμοδυναμικής από τους Lieb και Yngvason η οποία στηρίζεται στην αξιωματική θεμελίωση και στην αρχή Καραθεοδωρή (principle of Carathéodory). Στη συνέχεια παρουσιάζεται το πώς τα μοντέλα για τις εξισώσεις τύπου Navier-Stokes στη μηχανική των ρευστών γράφονται στη μορφή εξίσωσης εξέλιξης του ιδίου παραβολικού τύπου για ασυμπίεστα ρευστά, αλλά και για συμπιεστά ρευστά στην υδροδυναμική. Τέλος μελετάται η περίπτωση του χώρου Minkowski όπου αρχικά μελετάται η γεωμετρική και τοπολογική δομή του. Στη συνέχεια μελετάται το μέσο εγοδικό θεώρημα σχετικά με την μονοπαραμετρική ημιομάδα των τελεστών Lorentz. Επίσης μελετώνται διαφορικές εξισώσεις εξέλιξης γραμμικές και μη γραμμικές στο χώρο Minkowski οι οποίες είναι υπερβολικού τύπου.
Εμβιομηχανική μελέτη της συγκράτησης με βιοαπορροφήσιμες καρφίδες της οστεοτομίας Mitchell για τη θεραπεία του βλαισού μεγάλου δακτύλου με ανάλυση πεπερασμένων στοιχείων (finite element analysis)
Authors: Μπριλάκης Εμμανουήλ
Published: September 2021

Εισαγωγή:Η μελέτη των αποτελεσμάτων του βλαισού μεγάλου δακτύλου δεν μπορεί να μετρηθεί με μη επεμβατικούς τρόπους. Σκοπός της παρούσας μελέτης είναι η διερεύνηση με τη μέθοδο των πεπερασμένων στοιχείων των αποτελεσμάτων της χειρουργικής αντιμετώπισης του βλαισού μέγα δακτύλου με τη μέθοδο Mitchell με τη χρήση απορροφήσιμων καρφίδων για την σταθεροποίηση της οστεοτομίας του 1ου μεταταρσίου. Μέθοδος: Γι’ αυτόν τον λόγο κατασκευάστηκε ένα πρωτότυπο μοντέλο τριών διαστάσεων βασισμένο σε αξονική τομογραφία γυναίκας εθελοντή με βλαισό μεγάλο δάκτυλο. Πάνω σε αυτό το μοντέλο έγινε η προσομοίωση της χειρουργικής διόρθωσης της παραμόρφωσης με οστεοτομία Mitchell. Εκτός από την κλασσική σταθεροποίηση με ράμμα, έγινε χρήση επιπλέον μίας ή δύο βιοαπορροφήσιμων καρφίδων. Η αξιοπιστία του μοντέλου ελέγχθηκε με χρήση πελματογράφου και έγινε σύγκριση με τα αποτελέσματα της μεθόδου.Αποτελέσματα: Η σύγκριση των αποτελεσμάτων της μεθόδου με τις μετρήσεις του πελματογράφου ανάδειξε παρόμοια κατανομή. Η μεγαλύτερη παρεκτόπιση παρατηρήθηκε στην έσω πλευρά της οστεοτομίας και μειώθηκε μετά από τη χρήση των καρφίδων. Η μέγιστη πίεση στην κεφαλή του 1ου μεταταρσίου μειώθηκε μετά από την οστεοτομία Η αντίστοιχη πίεση κάτω από την κεφαλή του 3ου και 5ου μεταταρσίου μειώθηκε μετά από τη χρήση των καρφίδων, ενώ κάτω από τις κεφαλές του 2ου και 4ου μεταταρσίου παρατηρήθηκε αύξηση.Συμπέρασμα. Η χρήση βιοαπορροφήσιμων καρφίδων δεν επηρέασε σημαντικά την διαδικασία της πώρωσης, αλλά έδωσε μεγαλύτερη σταθερότητα μέσα στη περιοχή της οστεοτομίας. Μπορεί να χρησιμοποιηθεί σε περιπτώσεις που ο χειρουργός κρίνει απαραίτητο. Οι γνώση της μεταβολής των πιέσεων κάτω από τα υπόλοιπα μετατάρσια μπορεί επίσης να βοηθήσει τον χειρουργό εάν χρειάζεται να αντιμετωπίσει συνοδές παραμορφώσεις.
Ο ρόλος του κοινωνικού στρες στην διαμόρφωση προσωπικότητας, επικίνδυνης για την ανάπτυξη σοβαρών ψυχικών παθήσεων
Authors: Μιμαράκης Δημήτριος
Published: September 2021

Πλαίσιο: Το αστικό περιβάλλον διαβίωσης, η μετανάστευση και η γέννηση ενός ατόμου κατά τη διάρκεια του χειμώνα αποτελούν σταθερούς επιδημιολογικούς παράγοντες κινδύνου για την ανάπτυξη σχιζοφρένειας μολονότι η συσχέτισή τους με την σχιζοτυπία παραμένει ακόμη άγνωστη. Το παρόν σύγγραμμα αποτελεί την πρώτη διερεύνηση της συσχέτισης αυτών των επιδημιολογικών παραγόντων κινδύνου με τη θετική σχιζοτυπία, σε μη ασθενείς έφηβους, ελέγχοντας παράλληλα τον ρόλο διάφορων πιθανών συγχυτικών παραγόντων. Μέθοδοι: Συλλέξαμε κοινωνικο-δημογραφικά στοιχεία, δεδομένα οικογενειακής και σχολικής ζωής, διαστάσεις θετικής σχιζοτυπίας και άλλα χαρακτηριστικά προσωπικότητας από 445 μαθητές λυκείου (192 αγόρια, 158 μετανάστες) από 9 δημοτικά διαμερίσματα στην Αθήνα και το Ηράκλειο Κρήτης, που κάλυψαν ένα εύρος γηγενή πληθυσμού και μειονοτικών εθνικοτήτων. Κάνοντας χρήση πολυπαραγοντικών μοντέλων ιεραρχικών γραμμικών παλινδρομήσεων, εκτιμήσαμε τη συσχέτιση των διαστάσεων της σχιζοτυπίας με 1) δημογραφικά στοιχεία κύριου ερευνητικού ενδιαφέροντος (χειμερινός μήνας γέννησης ατόμου, μεταναστευτική ιδιότητα, χαρακτηριστικά διαβίωσης ατόμου σε αστικό περιβάλλον), συμπεριλαμβανομένης της οικονομικής κατάστασης της οικογένειας του ατόμου και της ψυχικής του υγείας 2) παράγοντες που προέκυψαν από την Principal Component Analysis (PCA) των λοιπών δημογραφικών και προσωπικών δεδομένων και 3) παράγοντες που προέκυψαν από την PCA των ερωτηματολογίων προσωπικότητας. Αποτελέσματα: Τα κορίτσια παρουσίασαν υψηλότερα ποσοστά σχιζοτυπίας συγκριτικά με τα αγόρια. Το Υψηλό Άγχος / Νευρωτισμός αποτέλεσαν τον πιο συνεπή και σημαντικό προγνωστικό παράγοντα όλων των διαστάσεων σχιζοτυπίας και στα δύο φύλα. Στα πλήρως προσαρμοσμένα μοντέλα, η διαβίωση σε αστικό περιβάλλον προέβλεψε τη Μαγική Σκέψη και τις Ασυνήθιστες Εμπειρίες στα κορίτσια, ενώ η γέννηση κατά τη διάρκεια χειμερινού μήνα και η μετανάστευση προέβλεψαν τον Παρανοειδή Ιδεασμό και τις Ασυνήθιστες Εμπειρίες κυρίως στα αγόρια. Συμπεράσματα: Τα ερευνητικά αυτά ευρήματα υποστηρίζουν την υπόθεση του «συνεχούς φάσματος» από την σχιζοτυπία στην σχιζοφρένεια και προσφέρουν πιθανές επεξηγήσεις για 1) τη φύση του κινδύνου που δημιουργούν η γέννηση κατά τη διάρκεια του χειμώνα, η διαβίωση σε αστικό περιβάλλον και η μετανάστευση και 2) τη φύση των σημαντικών διαφορών ανάμεσα στα 2 φύλα. Ο έλεγχος ενός μεγάλου εύρους πιθανών συγχυτικών παραγόντων αυξάνει την σημαντικότητα των προαναφερθέντων ευρημάτων και την πεποίθηση ότι αποτελούν αληθείς και μη τυχαίες συσχετίσεις.
Μελέτη μοριακών υλικών για εφαρμογή σε οργανικές φωτοβολταϊκές και φωτονικές διατάξεις
Authors: Τούντας Μαρίνος
Published: September 2021

Τα οργανικά φωτοβολταϊκά αποτελούνται από ένα ή περισσότερα οργανικά υμένια (πολυμερικά ή μη), τα οποία εναποτίθενται μεταξύ δύο ηλεκτροδίων. Την τελευταία δεκαετία, η τεχνολογία κατασκευής οργανικών φωτοβολταϊκών διατάξεων έχει κάνει τεράστια άλματα προόδου, με αποτέλεσμα να είναι εμπορικά διαθέσιμες από αρκετές εταιρίες. Ωστόσο, η απόδοση και η σταθερότητα των οργανικών διατάξεων εξαρτάται τόσο από τις ιδιότητες των ενεργών υλικών όσο και από τις διεπιφάνειές τους με τα ηλεκτρόδια. Παρά τη ραγδαία εξέλιξη στο σχεδιασμό οργανικών υλικών και στη κατασκευή αποδοτικών διατάξεων, δεν έχει επιτευχθεί ακόμη αντίστοιχη βελτίωση στην τροποποίηση των διεπιφανειών ηλεκτροδίου/οργανικού υμενίου, με τα κριτήρια σχεδιασμού και τροποποίησης διεπιφανειών για την κατασκευή των διατάξεων να μην είναι σαφή. Ένα από τα βασικά ζητήματα για το σχεδιασμό των ηλεκτρικών επαφών στις οργανικές οπτοηλεκτρονικές διατάξεις είναι η κατανόηση της ευθυγράμμισης των ενεργειακών επιπέδων στις διεπιφάνειες ηλεκτροδίου/οργανικού ημιαγωγού. Για την επίτευξη αποτελεσματικής και ισορροπημένης έγχυσης και εξαγωγής φορέων φορτίου είναι απαραίτητη η ευθυγράμμιση του επιπέδου Fermi του ηλεκτροδίου με τις καταστάσεις μεταφοράς φορέων φορτίου του οργανικού ημιαγωγού. Γι’ αυτό το λόγο κρίνεται αναγκαία η ενσωμάτωση ενδιάμεσων υμενίων, που τροποποιούν τη διεπιφάνεια ηλεκτροδίου/οργανικού υμενίου και επιτυγχάνουν αποτελεσματικότερη ανταλλαγή φορέων μεταξύ των ηλεκτροδίων και των οργανικών μορίων. Στην παρούσα διδακτορική διατριβή, μελετήθηκαν ελλειματικές υδατοδιαλυτές πολυοξομεταλλικές ενώσεις (Lacunary Polyoxometalates, POMs) και μεταλλωμένα μόρια πορφυρίνης, τροποποιημένες με ψευδάργυρο, ως πολυλειτουργικά ενδιάμεσα υμένια, μεταξύ του στρώματος έγχυσης/μεταφοράς ηλεκτρονίων και του οργανικού ενεργού στρώματος, για ταυτόχρονη ενίσχυση της απόδοσης, της διάρκειας ζωής και της φωτοσταθερότητας των φωτοβολταϊκών διατάξεων και των διατάξεων εκπομπής φωτός.
Νόσος Parkinson και μεσογειακή δίαιτα
Authors: Σιμοπούλου Ελένη
Published: September 2021

Διατριβή με σκοπό την ανάδειξη του επιπολασμού της νόσου Πάρκινσον και επιπλεόν την ανάδειξη συσχέτισης μεταξύ μεσογειακής δίαιτας και πιθανότητας εμφάνισης πρόδρομης νόσου Πάρκινσον σε ηλικιωμένους ασθενείς, σε αστικό πληθυσμό και σε πληθυσμό της επαρχίας, στην Ελλάδα. Γα τον παραπάνω σκοπό χρησιμοποιήθηκαν μακροσκελή ερωτηματολόγια, μέσω προσωπικών συνεντεύξεων σε 1765 συμμετέχοντες και βρέθηκαν 34 ασθενείς με νόσο Πάρκινσον. Καθορίστηκαν τα χαρακτηριστικά του συνόλου του δείγματος και της ομάδας των ασθενών με νόσο Πάρκινσον. Τελικά, εκτιμήθηκε η πιθανότητα εμφάνισης πρόδρομης νόσου Πάρκινσον και φάνηκε πως η «προσκόλληση» στη Μεσογειακή δίαιτα σχετίζεται με μικρότερη πιθανότητα για πρόδρομη μορφή της νόσου. Τα αποτελέσματά μας είναι καινοτόμα, γιατί είναι μελέτη που συσχετίζει τη δίαιτα με την πρόδρομη νόσο του Πάρκινσον.
Γενικευμένες θεωρίες βαρύτητας σε κοσμολογικά πρότυπα
Authors: Αλεξίου Μαρία
Published: September 2021

Σε αυτή τη διατριβή, μελετάται μια επέκταση της εξίσωσηςRaychaudhuriγια διαφορετικούς τύπους χώρωνFinsler. Ο θεμελιώδης ρόλος της εξίσωσηςRaychaudhuriγια τη γενική σχετικότητα επεκτείνεται στο πλαίσιο των γε-νικευμένων γεωμετρικών δομών ενός χωροχρόνουFinsler-Randers (FR)καιγενικευμένων θεωριώνScalar-Tensor. Επιπλέον όροι εισάγονται στην εξίσωσηλόγω των ανισοτροπικών καμπυλοτήτων και της μορφής των γεωδαισιακών. Σεαυτή την προσέγγιση, χρησιμοποιήθηκε η συνοχήCartan, που διατηρεί τη νόρ-μα ενός διανύσματοςtime-like/nullκάτω από παράλληλη μετατόπιση και είναιθεμελιώδης για τη μελέτη των βαρυτικών και κοσμολογικών θεωριών. Κατα-σκευάστηκε επίσης η εξίσωσηRaychaudhuriγια το(FRW)μοντέλο σε έναν(FR)χωροχρόνο. Μελετήθηκαν οι ενεργειακές συνθήκες για(FR)κοσμολο-γία και η σχέση τους με την(FRW)κοσμολογία. Επιπλέον υπολογίστηκαν οισυνθήκες αναπήδησης(bounce)για μία(FR)κοσμολογία. Αποδείχθηκε ότι σεμία αναπήδηση, οι ενεργειακές συνθήκες των δύο μοντέλων είναι ταυτόσημες.Η μελέτη βασίστηκε στη γεωμετρία μιας νηματικής δέσμης. Σε αυτό το πλαίσιο,υπολογίστηκε η εξίσωσηKlein-Gordonκαι η εξίσωσηRaychaudhuriμελετήθη-κε σε μια γενικευμένη θεωρίαScalar-Tensorτου μοντέλουM×{φ(1)}×{φ(2)}και με την παρουσία μη-γραμμικών συνοχών. Αυτές οι μη-γραμμικές συνοχές,ως επιπλέον όροι, μπορούν να παίξουν σημαντικό ρόλο στη βαρυτική επιρροήκαι στην αλληλεπίδραση της με τα άλλα πεδία. Αυτό σημαίνει ότι οι επιπλέονόροι/πεδία θα διαφοροποιούν την εξέλιξη μιας επιταχυνόμενης διαστολής τουσύμπαντος(focusing/defocusing)όπως φαίνεται από τις εξισώσεις που υπολο-γίστηκαν. Η θεωρία τωνRicciροών σε πολλαπλότητες, που μελετάται με μηολοκληρώσιμες (μη ολονομικές) κατανομές ορίζεται από μη γραμμικές δομέςσυνοχών. Τέτοιες πολλαπλότητες μας παρέχουν ένα ενοποιημένο γεωμετρικόπλαίσιο για μη ολονομικούς χώρουςRiemann, μηχανικήLagrange, γεωμετρί-αFinslerκαι διάφορα μοντέλα βαρύτητας (η θεωρίαEinsteinκαι γενικεύσειςχορδών ήgauge). Το μη ολονομικό πλαίσιο θεωρήθηκε με βάση συσχετισμέ-νες μη γραμμικές δομές συνοχών και καλά ορισμένες κλάσεις μη ολονομικώνπεριορισμών σε πολλαπλότητεςRiemann. Με αυτές τις δομές, διάφοροι τύ-ποι γενικευμένων χωρώνFinslerμπορούν να μοντελοποιηθούν από τις ροέςRicci. Με αυτό τον τρόπο, μπορούν να ερευνηθούν πιθανές εφαρμογές τωνμη-ολονομικών ροών στη μοντέρνα φυσική και στη μηχανική.Η έννοια της μη-τοπικοποιημένης θεωρίας πεδίου τουFinslerianβαρυτικού πεδίου μελετήθηκεχάρη στη χρήση εσωτερικών μεταβλητών. Σε αυτή την προσέγγιση, μια εσω-τερική μεταβλητή συσχετίζεται με τη γεωμετρία του ολικού χώρου μιας χωρο-χρονικής πολλαπλότητας. Επιπλέον, διαφορετικά είδη εσωτερικών μεταβλητώνκαι μη-γραμμικών συνοχών θεωρούνται σε αυτό το πλαίσιο και δίνουν μερικέςεφαρμογές στο(FRW)μοντέλο και σε μια σπινοριακή δομή ενός χωροχρόνουKawaguchiστην κλασσική περίπτωση
A study of computational and algorithmic methods for solving partial differential equations based on the unified transform method
Authors: Γρυλωνάκης Ελευθέριος-Νεκτάριος
Published: September 2021

Στην παρούσα διδακτορική διατριβή αναπτύχθηκαν αριθμητικές τεχνικές για την επίλυση γραμμικών, ελλειπτικών μερικών διαφορικών εξισώσεων (Μ.Δ.Ε.) με βάση τη μέθοδο του ενοποιημένου μετασχηματισμού (ή μέθοδος του Φωκά). Συγκεκριμένα, προτάθηκε προσυντονισμένο σχήμα για την αριθμητική επίλυση της γενικευμένης απεικόνισης Dirichlet-to-Neumann (DtN). Επίσης, αναπτύχθηκαν μέθοδοι επαναληπτικού χωρικού βηματισμού με βάση ανοιχτές μεθόδους χρονικής ολοκλήρωσης για την επίλυση της Μ.Δ.Ε. στο εσωτερικό του υπολογιστικού χωρίου. Ακόμα, προτάθηκε τεχνική εκτίμησης σφάλματος με χρήση της εξίσωσης global relation. Εν συνεχεία, προτάθηκε κλάση συμπαγών μεθόδων χωρικού βηματισμού για την επίλυση της Μ.Δ.Ε. στο εσωτερικό υπολογιστικού χωρίου, όπου γίνεται χρήση είτε ανοιχτών είτε κλειστών μεθόδων χρονικής ολοκλήρωσης. Επιπρόσθετα, προτάθηκε κλάση παράλληλων τεχνικών ενοποιημένου μετασχηματισμού με βάση τη μέθοδο διαχωρισμού του χωρίου.
Μορφομετρική μελέτη της ανατομικής συνάφειας των αρθρικών επιφανειών των διαρθρώσεων του σκελετού των άκρων
Authors: Αναστοπούλου Ιωάννα
Published: September 2021

Η ακριβής ταξινόμηση των οστών κατ' άτομο αποτελεί πρωταρχικό στάδιο της ανθρωπολογικής εξέτασης σε περιπτώσεις που παρατηρείται συμφυρμός του ανευρεθέντος σκελετικού υλικού. Η μορφολογία συγκεκριμένων οστών όπως της ωμοπλάτης, του βραχιονίου, της κερκίδας, της ωλένης, του ανωνύμου οστού, του μηριαίου, της κνήμης, του αστραγάλου και της πτέρνας χρησιμοποιείται για τον καθορισμό του βιολογικού προφίλ ενός ατόμου (φύλο, ηλικία, ανάστημα κ.ά.). Για το λόγο αυτό, στο πλαίσιο της παρούσας διδακτορικής διατριβής μελετήθηκαν ως προς την ανατομική τους συνάφεια 6 διαρθρώσεις 214 ατόμων (114 άρρενα, 100 θήλεα) που προέρχονται από τη Σκελετική Συλλογή Αναφοράς του Τμήματος Βιολογίας ΕΚΠΑ. Από τις 23 γραμμικές μετρήσεις που ελήφθησαν, αναπτύχθηκαν 22 εξισώσεις με τη βοήθεια της απλής και πολλαπλής ανάλυσης παλινδρόμησης με σκοπό την ταξινόμηση των συμφυρμένων οστών κατ' άτομο, με βάση την οστεομετρική συνάφεια των αρθρικών επιφανειών των συντασσόμενων οστών. Οι εξισώσεις στο σύνολό τους εμφανίζουν υψηλή συσχέτιση μεταξύ τους (r=0,69-0,95). Οι συντελεστές προσδιορισμού είναι υψηλοί για τις περισσότερες εξισώσεις (r2=0,47-0,91), ενώ τα τυπικά σφάλματα εκτίμησης (SEE) είναι χαμηλά (SEE=0,88-2,14). Η πλευρική ασυμμετρία και το φύλο δεν επηρεάζουν τη μέθοδο.Για τη μελλοντική εφαρμογή τη μεθόδου προτείνονται δύο βήματα. Το πρώτο βήμα είναι η πρόβλεψη μίας μέτρησης ενός οστού με τη βοήθεια μίας ή περισσότερων μετρήσεων κάποιου άλλου ή άλλων οστών μέσω των εξισώσεων που αναπτύχθηκαν στο πλαίσιο της παρούσας διατριβής. Αυτό θα οδηγήσει σε κάποια πιθανά ζεύγη οστών. Στη συνέχεια, τα πιθανά ζεύγη εξετάζονται μορφολογικά πριν την τελική επιλογή αξιολογώντας γνωρίσματα των εμπλεκόμενων οστών όπως είναι η χροιά, η υφή, η ανατομική συνάφεια και το μυϊκό τους ανάγλυφο, καθώς και συμβατές παθολογικές οστικές αλλοιώσεις. Προκειμένου να αξιολογηθεί η εφαρμοσιμότητα της μεθόδου δημιουργήθηκαν τεχνητά δείγματα 8-20 ατόμων και έγινε προσπάθεια ταξινόμησης των οστών τους με την εφαρμογή της παραπάνω μεθοδολογίας. Η τυφλή δοκιμασία κατέδειξε πως η μέθοδος μπορεί να έχει άριστα αποτελέσματα της τάξεως του 100% για τις περισσότερες διαρθρώσεις. Η μελλοντική έρευνα θα πρέπει να επικεντρωθεί στην επέκταση της μεθοδολογίας και σε άλλες αρθρώσεις του σκελετού, αλλά και στη χρήση μεθόδων τρισδιάστατης γεωμετρικής μορφομετρίας για τη βελτίωση των ποσοστών επιτυχίας στις αρθρώσεις του αστραγάλου και των οστών της διάρθρωσης του ώμου.
Ζώα και ηθική
Authors: Κουντάκη Δήμητρα
Published: September 2021

Η παρούσα διατριβή αφορά την κριτική παρουσίαση των πιο σημαντικώνσύγχρονων ηθικών θεωριών για τα άλλα ζώα και την προσπάθεια διατύπωσης μιαςπροσέγγισης η οποία θα αποφεύγει, όσο είναι δυνατόν, τα προβλήματα και τασφάλματα στα οποία οι θεωρίες αυτές υποπίπτουν. Ο τίτλος της διατριβής είναιαπόλυτα σχετικός με αυτήν ακριβώς την προσπάθεια, καθώς οι περισσότερες απότις εν λόγω θεωρίες υποπίπτουν, με τον έναν ή τον άλλον τρόπο, σ’ αυτό ακριβώς τοοποίο ζητείται να αποφευχθεί, δηλαδή τον ανθρωποκεντρισμό, ιδωμένου όμως ωςανθρωποκεντρικού ειδισμού. Ως εκ τούτου, βασικός στόχος είναι η διατύπωση μιαςθέσης η οποία θα αποφεύγει αυτό ακριβώς και θα αποτελεί μια a"non-anthropocentric approach".
Διασχίζοντας τα σύνορα, ενώνοντας τους ανθρώπους
Authors: Φιλιππίδου Ελένη
Published: September 2021

Το ερευνητικό πεδίο αυτής της εργασίας είναι η περιοχή της Θράκης, η οποία αποτελεί μια μεγάλη γεωπολιτική-πολιτισμική ενότητα, που διαιρέθηκε λόγω πολιτικών διεργασιών, σε τρεις υποπεριοχές, οι οποίες κατανεμήθηκαν σε τρία διαφορετικά εθνικά κράτη, σε αυτά της Βουλγαρίας, της Τουρκίας και της Ελλάδας. Ένα χορευτικό δρώμενο το οποίο τελούντανστη Θράκη πριν τη χάραξη των συνόρων, αλλά και που συνεχίζει να τελείται έως σήμερα στις δύο όχθες του Έβρου ποταμού, δηλαδή στην ελληνική και τουρκική Θράκη, είναι αυτό του «Κ’να». Ο «Κ’νας» είναι ένα γαμήλιο χορευτικό δρώμενο που τελείται ακόμη και μέχρι σήμερα από τους τελεστές και των δύο μεθωριακών περιοχών, παρά το ότι έχει πλέον παρέλθει η μαγικο-θρησκευτική πίστη τους σε αυτό και παρά τις αλλαγές που έχουν επέλθει εξαιτίας των κοινωνικό-οικονομικών και πολιτικών εξελίξεων. Σκοπός της παρούσας εργασίας είναι η μελέτη της «κατασκευής» της ταυτότητας των κατοίκων της ελληνικής και τουρκικής Θράκης έτσι όπως αυτή πραγματώνεται μέσα από το τρισυπόστατο του χορού στο γαμήλιο δρώμενο του «Κ’να» σε διακρατικό και ενδοκρατικό επίπεδο, υπό τους όρους της κοινωνικο-Κυβερνητικής. Η συλλογή των εθνογραφικών δεδομένων πραγματοποιήθηκε με βάση την επιτόπια εθνογραφική μέθοδο, υπό τους μεθοδικούς όρους της «συμμετοχικής παρατήρησης». Η ανάλυση των εθνογραφικών δεδομένων βασίστηκε στη μέθοδο της «πυκνής περιγραφής», η οποία εμπεριέχει ταυτόχρονα την περιγραφή και την ερμηνεία των δεδομένων, ενώ η ανάλυση των χορογραφικών συνθέσεων του χορού «Κ’να», όπως αυτές πραγματώνονται στις υπό μελέτη κοινότητες, πραγματοποιήθηκε με βάση τη μορφολογική μέθοδο. Για την καταγραφή των διαφόρων χορευτικών μορφών του «Κ’να» χρησιμοποιήθηκε το σημειογραφικό σύστημα του Laban (Labanotation) και το σύστημα πηγαίας προσπάθειας του Laban (Effort), ενώ η σύγκριση τους πραγματοποιήθηκε με τη συγκριτική μέθοδο. Τέλος, η ερμηνεία των δεδομένων της έρευνας βασίστηκε στη θεωρητική οπτική της κοινωνικο-Κυβερνητικής, σύμφωνα με το μοντέλο ελέγχου ταυτότητας που προτείνει ο Burke, ενώ οι αναλυτικές έννοιες του «εαυτού» και του «άλλου», του «εμείς» και οι «άλλοι», που εννοιολογούν την ταυτότητα ως πολιτισμική και κοινωνική κατασκευή, αποτέλεσαν το μέσο προκειμένου να ακουστούν οι φωνές των ατόμων που αποτελούν τους πληροφορητές. Από την ανάλυση των δεδομένων της έρευνας διαπιστώθηκε ότι ο χορός του «Κ’να» δεν παραμένει στατικός, αλλά καταγράφονται στο τρισυπόστατό του οι εξελίξεις στον χώρο και στον χρόνο, ως αποτέλεσμα της διαδικασίας επικοινωνίας και αλληλόδασης με τις «άλλες» ομάδες. Οι υπο μελέτη κοινότητες, μεταβάλλοντας τις συνιστώτες του τρισυπόστατου του χορού του «Κνα», εναρμόνισαν την αστάθεια που προέκυψε στο εσωτερικό τους από εισερχόμενα τα μηνύματα των «σημαντικών» ή «εθνικών άλλων». Με τον τρόπο αυτόν αποκατέστησαν την προγενέστερη εικόνα της ταυτότητάς τους, αποδεικνύοντας ότι η «κατασκευή» μιας ταυτότητας, προκύπτει ως μια συνεχής διαδικασία αυτορύθμισης και εσωτερικού ελέγχου, δηλαδή αποτελεί μία κυβερνητική διαδικασία.
Σχεδιασμός και σύνθεση β - λακτονών ως αναστολέων των φωσφολιπασών Α2
Authors: Δεδάκη Χριστίνα
Published: September 2021

Σε αυτή τη διατριβή μελετήθηκε η σύνθεση β-λακτονών με στόχο τη χρήση τους ως αναστολέων λιπολυτικών ενζύμων. Οι β-λακτόνες είναι τετραμελείς κυκλικοί εστέρες καρβοξυλικών οξέων και εμφανίζουν σημαντική δραστικότητα λόγω της υψηλής γωνιακής τάσης του δακτύλιου που περιέχουν. Το εστερικό καρβονύλιο ως ηλεκτρονιόφιλη ομάδα αναμένεται να προσβληθεί από μία σερινοϋδρολάση, όπως η GVIA iPLA2 και η GIVA cPLA2, οι οποίες ανήκουν στην κατηγορία των φωσφολιπασών Α2. Για την ισχυρή και εκλεκτική αναστολή έναντι της GVIA iPLA2 επιλέχθηκε η σύνθεση β-λακτονών που φέρουν ένα αρωματικό σύστημα σε μικρή απόσταση από το καρβονύλιο. Με αυτό το κύριο χαρακτηριστικό συντέθηκαν ρακεμικές cis και trans α,β-υποκατεστημένες β-λακτόνες, α-μονοϋποκατεστημένες και α,α-διυποκατεστημένες β-λακτόνες, μέσω κυκλοποίησης των αντίστοιχων β-υδροξυ οξέων. Για την εκλεκτική αναστολή έναντι της GIVA cPLA2 επιλέχθηκε η εισαγωγή μίας καρβοξυλομάδας. Τα βιολογικά αποτελέσματα επέδειξαν σημαντική δραστικότητα των α,β-υποκατεστημένων β-λακτονών με το αρωματικό σύστημα έναντι της GVIA iPLA2. Για τον λόγο αυτό, μεγάλο μέρος του συνθετικού ενδιαφέροντος εστίασε στην εναντιοεκλεκτική σύνθεση αυτού του τύπου β-λακτονών με διάφορες μεθοδολογίες. Η σύνθεση και χρήση καινοτόμων β-λακτονών για την αναστολή άλλων λιπολυτικών ενζύμων με στόχο την αντιβακτηριδιακή δραστικότητα, αποτελεί ένα σημαντικό κεφάλαιο της παρούσας διατριβής. Πρόκειται για μία διαφορετική κατηγορία β-λακτονών που περιέχουν μακριές αλυσίδες βασισμένες κυρίως στη δομή του ελαϊκού οξέος.
Η αποτίμηση του κρατικού χρέους στις αγορές ομολόγων
Authors: Σβίγγου Αργυρώ
Published: September 2021

Η παρούσα διδακτορική διατριβή διερευνά σε θεωρητικό και εμπειρικό επίπεδο το βαθμό που οι αγορές κρατικών ομολόγων της Ευρωζώνης είναι χρηματοοικονομικά ολοκληρωμένες. Μέσα από την διερεύνηση πιθανών αλληλεπιδράσεων μεταξύ των σπρέντ των κρατικών ομολόγων και την αναζήτηση κοινών συνιστωσών που μπορεί να επηρεάζουν την πορεία τους, για την περίοδο 2003-2018, δείχνουμε ότι η χρηματοοικονομική ολοκλήρωση συνεχίζει να αποτελεί ζητούμενο.